Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel torjuu tulitaukovaatimukset sanoen, että sotatoimien keskeytys -
olisi antautumista islamisti-Hamasille ja sen Gazan terroristikumppaneille.
Israel torjui ohjukset ja lennokit, -
jotka Iranin tukema Ansar-Allah eli huthit ampuivat Jemenistä Israeliin.
Israelin YK-lähettiläs paheksui YK:n turvallisuusneuvostoa siitä, -
ettei se ole tuominnut julmaa joukkomurhaa, -
jossa kuoli yli 1 400 ihmistä, kun Hamas hyökkäsi 7.10. Etelä-Israeliin.
Israel ei katsele sivusta, kun islamistiset barbaarijoukot -
tekevät hirmutekoja ihmiskuntaa vastaan.
Puhuessaan Israelin aikeista pääministeri Benjamin Netanjahu -
vaati kansainvälistä yhteisöä rikkomaan hiljaisuuden -
ja taistelemaan tyrannian ja terrorin voimia vastaan.
Vielä hiljattain monet uskoivat, että 2000-luvun lupaava edistys -
vapauttaisi meidät menneisyyden barbaarimaisista kauheuksista -
parempaan, valoisampaan tulevaisuuteen.
Monet uskoivat, että voimme jatkaa mukavaa elämäämme -
ja että pahuus vain ohittaa meidät.
Ei ohita.
Hamasin 7.10. tekemät kauheudet muistuttavat meitä siitä, -
että lupausta paremmasta tulevaisuudesta ei toteuteta, -
ellemme me, sivistynyt maailma, halua taistella barbaareja vastaan.
Barbaarit nimittäin haluavat taistella meitä vastaan.
Heidän tavoitteensa on selvä: tuhota se lupaava tulevaisuus, -
tuhota kaikki, mitä vaalimme, ja tuoda valtaan pelon ja pimeyden maailma.
Hyvät naiset ja herrat, tämä on käännekohta johtajille ja kansakunnille.
Meidän kaikkien on aika päättää, -
haluammeko taistella toivon ja lupaavan tulevaisuuden puolesta -
vai antautua tyrannialle ja terrorille.
Voitte luottaa, että Israel taistelee.
Netanjahu korosti, että Hamas, joka tappoi tahallaan vauvoja ja lapsia, -
äitejä ja isiä sekä vanhuksia, mukaan lukien holokaustista selviytyneitä, -
on vain yksi toimija terrorin akselilla, jota Iran johtaa.
Israel on ollut sodassa 7. lokakuuta lähtien.
Israel ei aloittanut tätä sotaa, -
Israel ei tahtonut tätä sotaa, -
mutta Israel voittaa tämän sodan.
Hamas aloitti sodan pahimmilla raakuuksilla, -
joita kansamme on holokaustin jälkeen kokenut.
Hamas murhasi lapsia vanhempien nähden ja vanhempia lasten nähden.
He polttivat ihmisiä elävältä. He raiskasivat naisia ja mestasivat miehiä.
He kiduttivat holokaustin selviytyjiä ja kidnappasivat vauvoja.
He tekivät kauheimpia rikoksia, joita kuvitella saattaa.
He kuuluvat Iranin muodostamaan pahaan terrorin akseliin, -
joka aseistaa, kouluttaa ja rahoittaa Hamasia Gazassa, -
Hizbollahia Libanonissa, hutheja Jemenissä -
ja muita Iranin kätyreitä Lähi-idässä ja maailmassa.
Netanjahu painotti, että sota Hamasia ja Iranin terrorikätyreitä vastaan -
on sota "sivistyksen vihollisia" vastaan.
Hän vaati sivistynyttä maailmaa omaksumaan moraalisesti selvät linjat.
Taistelussa Hamasia ja Iranin terroriakselia vastaan -
Israel taistelee itse sivistyksen vihollisia vastaan.
Voitto niistä vihollisista alkaa moraalisesta selkeydestä.
Se alkaa siitä, että osataan erottaa hyvä ja paha, oikea ja väärä.
Se tarkoittaa tahallisen viattomien murhaamisen erottamista -
tahattomista uhreista, joita tulee kaikissa legitiimeissä sodissa, -
myös kaikkein oikeudenmukaisimmissa.
Se on Hamasin pitämistä vastuussa siitä tuplasotarikoksesta, -
että se tähtää tahallaan Israelin siviileihin -
ja käyttää palestiinalaissiviilejä ihmiskilpinä.
Se on sen tekemistä selväksi, että ihmiskilpien käyttö -
on paitsi moraaliton terroritaktiikka myös tehoton taktiikka.
Niin kauan kuin Hamas käyttämällä palestiinalaisia ihmiskilpinä -
saa kansainvälisen yhteisön syyttämään Israelia, -
Hamas jatkaa sitä, ja niin muutkin.
Hamas jatkaa Gazan sairaaloiden pohjakerrosten käyttöä -
tunneliverkostonsa komentokeskuksina.
Se jatkaa moskeijoiden käyttöä sotilasasemina ja asevarastoina.
Se jatkaa polttoaineen -
ja humanitaarisen avun varastamista YK:lta.
Kun Israel tekee kaikkensa -
saadakseen palestiinalaissiviilit pois vaaran tieltä, -
Hamas tekee kaikkensa pitääkseen palestiinalaissiilit vaarassa.
Israel kehottaa palestiinalaissiviilejä lähtemään konfliktialueilta, -
kun taas Hamas aseella uhaten estää heitä lähtemästä.
Hamas estää myös ulkomaiden kansalaisia lähtemästä Gazasta.
Ja mikä alhaisinta, Hamas pitää yli 200:aa israelilaista panttivankina.
Heistä 33 on lapsia.
Se pitelee heitä, terrorisoi heitä, pitää heitä panttivankeina.
Jokaisen sivistyneen maan pitäisi Israelin rinnalla vaatia, -
että kaikki panttivangit vapautetaan välittömästi ja ehdoitta.
Välittömän tulitauon tai sotatoimien keskeyttämisen vaatimuksiin -
Netanjahu vastasi painokkaasti.
Aivan kuten USA ei olisi suostunut tulitaukoon -
Pearl Harborin pommitusten tai 9/11-terrori-iskujen jälkeen, -
Israel ei suostu taukoon sotatoimissa Hamasia vastaan -
7.10. tehtyjen kauheiden iskujen jälkeen.
Tulitaukovaatimukset ovat vaatimuksia, -
että Israel antautuu Hamasille, antautuu terrorismille, -
antautuu barbarismille.
Niin ei tapahdu.
Israelin puolustusvoimat IDF saavutti yhteistyössä Shin Betin kanssa -
merkittäviä operatiivisia voittoja useilla Gazan rintamilla, -
mikä tietojen mukaan vahvistaa Israelin kontrollia Pohjois-Gazasta, -
missä käydään paraikaa ankaria taisteluita.
Sotilaamme taistelevat paraikaa taistelukentillä -
rohkeasti ja sankarillisesti.
He käyvät raivoisia lähitaisteluita ja eliminoivat terroristeja.
Tällainen taistelu vaarantaa joukot, ja sen hinta on kallis.
Taistelu on mutkikasta mutta sodan tavoitteiden kannalta kriittistä.
Gazaan hyökätään koordinoidusti maalta, ilmasta ja mereltä, -
kyber- ja avaruussotaa unohtamatta.
Israelin ilmavoimien ilma- ja ohjuspuolustus neutraloi jatkuvasti -
saapuvia raketteja, ohjuksia ja lennokkeja, -
joita laukaistaan Gazasta, Libanonista, Syyriasta ja nyt myös Jemenistä, -
mistä Iranin tukema Ansar-Allah, jota huthit hallitsevat, -
ampuu summittaisesti ammuksia kohti Israelin eteläisintä kaupunkia, Eilatia.
Tänä aamuna Eilatissa Etelä-Israelissa IDF:n järjestelmät havaitsivat -
lentävän kohteen lähestyvän Israelia ja aktivoivat hälytyksen.
Kohde ei aiheuttanut uhkaa alueelle.
Toistan: alue ei ole uhattu eikä vaarassa.
YK:n päämajassa New Yorkissa Israelin YK-lähettiläs Gilad Erdan -
paheksui turvallisuusneuvostoa siitä, ettei se tuominnut julmaa verilöylyä, -
jonka islamistinen Hamas teki terrorikumppaneineen 7.10.
Ja Gazan sodan riehuessa Erdan painotti sitä tosiasiaa, -
että Iran on pääsyyllinen ja vetelee naruista, jotka ovat ajaneet Lähi-idän -
laajan alueellisen konfliktin syttymisen kurssille.
Tänään maailma katselee šiiaislamistisen valtakunnan nousua, -
mutta kuten natsismin noustessa maailma on hiljaa, -
korviahuumaavan hiljaa.
Vaikka kutsuisitte tätä kokousta Lähi-idän tilanteeksi -
ja palestiinalaisasiaksi ajan loppuun asti, se ei tee siitä sen enempää totta.
Tässä kokouksessa on ainoastaan kyse Lähi-idästä ja Iranin uhkasta.
Tämä ei liity mitenkään palestiinalaisiin.
Jotkin jäsenmaat eivät ole oppineet mitään 80 vuodessa.
Jotkut teistä ovat unohtaneet, miksi tämä elin perustettiin.
Siksi muistutan teitä siitä tästä päivästä alkaen.
Joka kerta kun katsotte minua, te muistatte, -
mitä tarkoittaa pysyä hiljaa pahuuden edessä.
Kuten isovanhempani ja miljoonien juutalaisten isovanhemmat -
minä ja tiimini käytämme tästä lähtien keltaista tähteä.
Käytämme tähteä siihen saakka, -
kunnes tuomitsette Hamasin hirmuteot -
ja vaaditte välitöntä panttivankiemme vapautusta.
Kiitos seurasta!
Kannustan rukoilemaan rauhaa Jerusalemille ja pelastusta Israelille.
Jos tuotantomme on siunannut sinua ja haluat tukea -
lahjoitusten varassa toimivan TV7:n tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen